stanford-oval/wikipedia huggingface dataset:
בחינת הבגרות במתמטיקה
רמות הלימוד ומבנה הבחינה > רמת 5 יח"ל > התוכנית החדשה

שאלון 33571- שאלון חיצוני המורכב מארבעה פרקים. פרק ראשון- "שאלות קצרות", שכולל בחירה של שלושה סעיפים מתוך ארבעה, בהם סעיף אחד באינדוקציה או בסדרות, סעיף בגאומטריה או בטריגונומטריה, סעיף בחקירת פונקציות וסעיף נוסף בחקירת פונקציות או באינטגרלים. פרק שני- בחירה של שאלה אחת מתוך שתיים, בהן אחת בסדרות או באינדוקציות ושאלה בהסתברות. פרק שלישי- בחירה של שאלה אחת מתוך שתיים, בהן אחת בגאומטריה של המישור ואחת בטריגונומטריה של המישור. פרק רביעי- בחירה של שתי שאלות מתוך שלוש, בהן אחת בחקירה וחישוב שטחים של פונקציות פולינום, מנה ושורש, אחת בחקירה וחישוב שטחים של פונקציות טריגונומטריות ואחת בבעיות קיצון. אורך הבחינה שלוש וחצי שעות ללא הארכת זמן והיא מהווה כ-60% מציון החיצוני ברמה. נעשת לרוב בכיתה י"א.
שאלון 33572- שאלון חיצוני המורכב משני פרקים. פרק ראשון- בחירה של שתי שאלות מתוך שלוש, בהן אחת בגאומטריה אנליטית, אחת בוקטורים וטריגונומטריה במרחב ואחת במספרים מרוכבים. פרק שני- בחירה של שאלה אחת מתוך שתיים, בהן אחת בחשבון דיפרנציאלי ואינטגרלי של פונקציות מעריכיות ואחת בלוגוריתמיות. אורך הבחינה שעתיים ורבע ללא תוספת זמן. מהווה כ-40% מהציון החיצוני ברמה זו. נעשה לרוב בכיתה י"ב.
תלמידים יכולים לגשת רק לשאלון הראשון ברמה של 4 יחידות לימוד או 5 יחידות לימוד, כלומר שאלון 471 או שאלון 571, ובכל זאת לזכות בבגרות בהיקף 3 יחידות.
לתת חמש – התוכנית הלאומית לקידום המתמטיקה

עם כניסתו לתפקיד שר החינוך ב-2015 הצהיר נפתלי בנט שהוא רואה במתמטיקה ברמה גבוהה תשתית חיונית להמשך הצלחתה של ישראל. ביולי 2015 יזם בנט את הגדלת הבונוס ללומדי 5 יחידות לימוד מתמטיקה ל-30 נקודות. בדצמבר 2015 הודיעו בנט והאוניברסיטאות על העלאת הבונוס לנבחני מתמטיקה 5 יחידות ל-35 נקודות. בנוסף, השיק בנט תוכנית לאומית להכפלת כמות התלמידים הלומדים 5 יחידות לימוד מתמטיקה, בהשקעה של 75 מיליון שקלים. התוכנית כוללת הוספת שעות לימוד, הכשרת מורים נוספים וסיוע של חונכים מהאקדמיה וההיי-טק. בשנה הראשונה ליישום התוכנית עלה מספר הניגשים לבחינת הבגרות במתמטיקה ברמת 5 יחידות לימוד מ-12,037 ל-15,800, אך הנבחנים הללו החלו ללמוד בטרם הושקה התוכנית. ביוני 2018 ניגשו כ-18,000 תלמידים לבחינות הבגרות במתמטיקה ברמת 5 יחידות לימוד.
שינויים בבחינה במהלך השנים

במהלך השנים, חלו שינויים רבים בבחינות הבגרות, הן בנושאים, והן במבנה השאלונים. בעבר היו נהוגים גם נושאים נוספים בבחינות הבגרות בחלק מן השאלונים כמו: קומבינטוריקה, והוכחה באינדוקציה.
עד שנת 2010 נבחנו כל רמות הלמידה (3, 4 או 5 יח"ל) ב-3 בחינות, כאשר השאלון השלישי ברמת כלשהי היה גם השאלון הראשון ברמה שמעליה. שיטה זו הונהגה כדי להקל על תלמידים לעלות בין הרמות, כך שיצטרכו לשפר רק שתי בחינות במקום שלוש. כלומר, עד 2010, מתכונת ההיבחנות הייתה כדלהלן:
תלמידי 3 יחידות לימוד: שאלונים 035001, 035002 ו-035003.
תלמידי 4 יחידות לימוד: שאלונים 035003, 035004 ו-035005.
תלמידי 5 יחידות לימוד: שאלונים 035005, 035006 ו-035007.
החל משנת 2010 הונהגה שיטה בה לכל רמה שאלונים ייחודיים וסמליהם הוחלפו. מספר השאלונים ברמות 4 ו-5 יחידות, ירדו משלושה לשניים. לאור זאת, מספר השאלות בכל שאלון הוכפל, והזמן עלה לשלוש וחצי שעות. השינוי בוצע בהדרגה, ולפיו תלמידים שהחלו להבחן בשנים שקדמו לשינוי המשיכו להיבחן על פי שיטת ההיבחנות הישנה (שאלוני 00X), בעוד ששאלוני השיטה החדשה (80X) חולקו לאלו שהחלו להיבחן מסוף 2010 ואילך. ב-2014 חל שינוי נוסף, בו הוחלט להוריד שאלה אחת בפרק הנדסת המישור בשאלונים 804 ו־806.
בתקופת מגפת הקורונה בישראל הורידו הגבלת פרקים בעבור שאלונים 481/482/581/582 (בהתאם למועד) ומספר שאלות במועדי הקיץ של 2021 בעבור שאלונים 481 ו-581 מ-5 שאלות ל-4 שאלות. נוסף על כך בשאלונים של 3 יחידות הוחלט כי הצבירה תהפוך מ-25 נקודות לשאלה לכ-30 נקודות לשאלה, וכך התלמיד יוכל לצבור עד 180 נקודות.
בשנת 2021 החלו להכניס רפורמה חדשה הכוללת שאלון חדש המיוצג כ(X7X) במקום (X8X). קיימים שאלונים חלופיים (X7X) לכל בחינות (X8X). השאלונים כוללים בין היתר "שאלות קצרות" (571) סטטיסטיקה, ווקטורים בעבור שאלוני 4 יחידות שעד אותה עת לא נלמדו ברמה זאת. כמו כן, שאלוני 3 יחידות מחולקים לאשכולות הכוללים שאלות עם בעיות מחיי היום יום, ומספר הנקודות לכל שאלה ירד ל־20 נקודות, דבר שמאפשר צבירה של עד 120 נקודות.
הערות שוליים

↑  יעל אודם, ‏חיזוק מתמטי: הבונוס ל-5 יח' יעלה, באתר ‏מאקו‏, 15 ביולי 2015
↑  עדו בן פורת, בכל אוניברסיטה: בונוס ללומדי 5 יח"ל מתמטיקה, באתר ערוץ 7, 20 בדצמבר 2015
↑   משה שטיינמץ‏, התכנית לחיזוק המתמטיקה: "שוויון הזדמנויות הופך מסיסמא למציאות", באתר וואלה, 30 באוגוסט 2015
↑  שחר חי, בנט: זינוק של 6,000 תלמידים במספר הניגשים ל-5 יחידות, באתר ynet, 7 ביוני 2016
↑  אדיר ינקו, מספר הנבחנים ב-5 יחידות במתמטיקה הוכפל בתוך ארבע שנים, באתר ynet, 27 ביוני 2018.
| בחינת הבגרות בישראל |
| --- | --- | --- |
| מקצועות חובה | אזרחות • אנגלית • היסטוריה • לשון • מתמטיקה • ספרות • תנ"ך |  |
| ראו גם | תעודת בגרות |  |
לוגו "לתת חמש", התוכנית הלאומית לקידום המתמטיקה
לוריין קופלנד

| --- | --- |

 לידה:  19 במאי 1921 סקוטלנד סקוטלנד 
 פטירה:  27 באפריל 2013 (בגיל 91) בפסקה זו רשומה אחת נוספת שטרם תורגמה, דורדון, צרפת 
 מדינה:  הממלכה המאוחדת הממלכה המאוחדת
 השכלה:  פנימיית וייקומב אבי 
 בן או בת זוג:  Miles Copeland, Jr. (25 בספטמבר 1942–14 בינואר 1991) 
 צאצאים:  Miles Copeland III, Ian Copeland, סטיוארט קופלנד 
 השתייכות:  מנהלת המבצעים המיוחדים 
 עיטורים
 חבר במסדר האימפריה הבריטית 
 
לורן קופלנד (באנגלית: Lorraine Copeland, 1921 – אפריל 2013) הייתה ארכאולוגית בריטית המתמחה בתקופה הפלאוליתית של המזרח הקרוב. היא שירתה כסוכנת חשאית במסגרת מנהלת המבצעים המיוחדים במהלך מלחמת העולם השנייה.
חיה המוקדמים

בשנת 1921, קופלנד נולדה בשם אליזבת לוריין עדי באדינבורו, סקוטלנד. אביה היה נוירוכירורג ברחוב הארלי בלונדון, והיא התחנכה באופן פרטי בבית הספר לבנות ויקומב אבי בבקינגהמשייר.
תפקידה כסוכנת במנהלת המבצעים המיוחדים

קופלנד עבדה עבור המודיעין הבריטי במהלך מלחמת העולם השנייה במנהלת המבצעים המיוחדים. היא פגשה את בעלה האמריקאי מיילס קופלנד ג'וניור במהלך תקופה זו כאשר הוא שהה בבריטניה ועסק במודיעין נגדי עבור צבא ארצות הברית. הם נישאו ב-25 בספטמבר 1942, ולאחר מכן עבודתו של מיילס הובילה אותם למזרח הקרוב במיוחד לסוריה, לבנון ומצרים שם קופלנד פיתחה לראשונה את עניינה בארכאולוגיה.
ארכאולוגיה

קופלנד עבדה בתחום ארכאולוגיה פלאוליתית למעלה מחמישים שנה, והייתה קשורה למכון לארכאולוגיה של יוניברסיטי קולג' לונדון. היא שימשה כיועצת למכון לתקופת האבן. בשנת 2004 פורסם לכבודה ספר יובל "מהנהר עד הים: התקופה הפלאוליתית והנאוליתית על גדות הפרת ובלבנט הצפוני".
משפחה

קופלנד נישאה למיילס ב-25 בספטמבר 1942 בכנסיית סנט מרי, רחוב גרייט פורטלנד, לונדון. להם היו ארבעה ילדים, שכולם המשיכו לקריירות מפוארות: בנם הבכור, מיילס קופלנד השלישי (נולד ב-2 במאי 1944), כמנהל בתעשיית הבידור, איאן קופלנד (נולד ב-25 באפריל 1949) כמקדם מוזיקה וסוכן הזמנות, לורן "לני" קופלנד כסופרת ומפיקת סרטים, וסטיוארט קופלנד (נולד ב-16 ביולי 1952) כמוזיקאי הידוע בעיקר כמתופף להקת הפוליס. לורן קופלנד נפטרה בשאטו מארואט בדורדון, צרפת, ב-27 באפריל 2013. היא נקברה לצד בעלה מיילס בחצר הכנסייה של כנסיית סנט פיטר וסנט פול אסטון רואנט, אוקספורדשייר.
הערות שוליים

↑  "5 Scots spies to mark Edinburgh Spy Week". www.edinburghnews.scotsman.com. 19 באפריל 2017. נבדק ב-14 באוקטובר 2023. {{cite web}}:  (עזרה)
↑  "Wycombe Abbey". Wycombe Abbey. נבדק ב-4 בספטמבר 2013. {{cite web}}:  (עזרה)
↑  "BIOGRAPHY MILES A. COPELAND III". www.milescopeland.biz. אורכב מ-המקור ב-12 באוקטובר 2011. {{cite web}}:  (עזרה)
↑  Garrard, Andrew N.; Aurenche, Olivier; Sanlaville, Paul (1 בינואר 2014). "Lorraine Copeland (1921-2013)". Paléorient. 40 (1): 5–8. נבדק ב-14 באוקטובר 2023 – via www.persee.fr. {{cite journal}}:  (עזרה)
↑  "Officers and Advisory Board". Stoneageinstitute.org. נבדק ב-4 בספטמבר 2013. {{cite web}}:  (עזרה)
↑  Aurenche, Olivier; Mière, Marie Le; Sanlaville, Paul (2004). From the River to the Sea: The Palaeolithic and the Neolithic on the Euphrates and in the Northern Levant. ISBN 1841716219.
↑  "From the River to the Sea". Archaeopress. נבדק ב-17 בנובמבר 2014. {{cite web}}:  (עזרה)
↑  "Miles Axe Copland grave monument details at St Peter and St Paul Church burial ground, Aston Rowant, Oxfordshire,England". www.gravestonephotos.com. נבדק ב-14 באוקטובר 2023. {{cite web}}:  (עזרה)
| --- | --- |
בקרת זהויות :  NLI: 987007425360505171  BnF: cb120597148 (data)  GND: 129388165  ISNI: 0000 0000 2892 9293  LCCN: n85382223  NTA: 070304181  SELIBR: 182204  SUDOC: 083189408  VIAF: 41861424   WorldCat (עם VIAF): 41861424
Don't Forget About Us

Don't Forget About Us (בעברית: אל תשכח אותנו) הוא סינגל של הזמרת מריה קארי מתוך אלבומה התשיעי The Emancipation of Mimi. השיר יצא כסינגל החמישי מהאלבום ב-12 בדצמבר 2005, אם כי בסינגפור הוא יצא כבר ב-1 באוקטובר 2005. השיר נכתב על ידי קארי עצמה, ג'רמיין דופרי, בריאן-מייקל קוקס וג'ונטה אוסטין והופק על ידי השלושה הראשונים. "Don't Forget About Us" הוא שיר R&B עם השפעות של היפ-הופ. מבחינה לירית, בשיר מדברת קארי על הרגשות שלה לאחר הפרידה מבן זוגה, אם כי קארי אמרה שהפרשנות של השיר נתונה לידי המאזין ולכן היא לא חושפת אותה.
"Don't Forget About Us" זכה לביקורות חיוביות מטעם מבקרי המוזיקה, שהשוו את אותו לשירה "We Belong Together", אם כי כמה ממבקרי המוזיקה ראו בין שני השירים חוסר יצירתיות מצד קארי, אף על פי שחלק אחר טען כי דווקא קארי מצאה את הנוסחה הידידותית לרדיו.
השיר הפך לשיר ה-17 של קארי שמגיע למקום הראשון בארצות הברית מה שהפך אותה לאמן הסולו עם הכי הרבה שירים שהגיעו למקום הראשון במדינה, ביחד עם אלביס פרסלי. בזירה הבינלאומית, הגיע "Don't Forget About Us" למקום ה-12 במצעד הסינגלים האוסטרלי ובמצעד הסינגלים הניו זילנדי ולמקום ה-11 במצעד הסינגלים הבריטי. באירופה זכה השיר להצלחה מתונה, כאשר הגיע למקום ה-38 בלבד במצעד האירופאי.
על מנת לקדם את השיר ביצעה אותו קארי בטקס פרסי ה-AMA ובמחצית של משחקי חג ההודיה. הוא נכלל ברשימת השירים של סיבובי ההופעות "The Adventures of Mimi", ו-"Angels Advocate Tour".
הקליפ הנלווה שיצא עבורו, מתאר את קארי מתרפקת על זיכרונות העבר שלה עם בן זוגה לשעבר. הוא הועמד לשני פרסי גראמי בטקס שנערך בפברואר 2007.
רקע והקלטה

לאחר הצלחת האלבום The Emancipation of Mimi והביקורות החיוביות שקיבל, בניגוד לזה שלפניו, קארי דורבנה להקליט את האלבום הבא שלה. בעקבות כך היא נפגשה עם הזמר והמפיק ג'רמיין דופרי על מנת לכתוב שירים חדשים והשניים כתבו את השיר הזה. הוא נכתב כך שיזכיר את הסגנון של השירים ב-The Emancipation of Mimi על מנת לשחזר את הצלחת האלבום. השיר אף תוכנן להיות סינגל מתוך אותו האלבום. לאחר מכן השניים השמיעו לאל. איי ריד, המנכ"ל של חברת התקליטים של קארי, גרסה לא גמורה של השיר. ריד היה מרוצה מאוד מהשיר, ובעקבות כך הוא הציע הצעה במסגרתה תצא גרסה מחודשת ל-The Emancipation of Mimi, בה ייכלל שיר זה ומספר שירים נוספים. קארי אהבה את העובדה שהמעריצים שלה לא יצטרכו לחכות למוזיקה חדשה במשך הרבה זמן ולכן החליטה לקבל את הרעיון של ריד. בריאיון ל-MTV סיפרה על השיר ועל ההוצאה המחודשת ואמרה:
"Don't Forget About Us" היה שיר שאני וג'רמיין התחלנו לכתוב ולא סיימנו ואל. איי ריד שמע אותו. הוא היה מאוד נלהב ממנו והציע שנוציא מחדש את The Emancipation of Mimi. הסכמתי עימו כי באמת ניסינו להבין מה לעשות עם השיר, כי לא באמת רציתי לחכות לאלבום הבא בשביל לחשוף ולשלוח אותו לרדיו.
לאחר שסיימה את הקלטות השיר, ב-13 באוקטובר 2005 הודיעה קארי על יציאתו ועל יציאת הגרסה המחודשת של האלבום באתר הרשמי שלה. בנוסף, היא חשפה שיהיו עוד 3 שירים חדשים בגרסה המחודשת. בסופו של דבר, הופץ השיר כסינגל החמישי מהאלבום וכסינגל הראשון מהמהדורה המחודשת אשר שמה היה, Ultra Platinum Edition.
הצלחה מסחרית

השיר הופץ כסינגל החמישי מהאלבום באופן כללי וכסינגל הראשון מהמדורה המחודשת. לאחר 11 שבועות מיציאתו הוא הגיע למקום הראשון בארצות הברית ושהה במקום הראשון שני שבועות לא רצופים. הוא הפך לשירה ה-17 שהגיע למקום הראשון במדינה ובכך היא הפכה לאמן הסולו שהצליח להגיע להישג זה הכי הרבה פעמים לצד אלביס פרסלי וגם שברה שיא נוסף כאשר הפכה לאמן הנשי שעשה זאת הכי הרבה פעמים ולאמן השני אחרי הביטלס שהגיע להישג זה הכי הרבה פעמים. השיר שהה סך הכל 18 שבועות ב-40 העליונים בארצות הברית. בנוסף להצלחתו במצעד האמריקאי הראשי הוא גם זכה להצלחה במספר מצעדים נוספים במדינה ביניהם מצעד שירי ה-R&B/היפ-הופ, שם הגיע למקום הראשון גם כן. נכון להיום מכירות השיר עומדות על מיליון עותקים מה שזכה אותו למעמד פלטינה במדינה. על כך, הוענק לו תואר הפלטינה מטעם איגוד תעשיית ההקלטות האמריקאי.
באירופה זכה להצלחה פחותה כאשר הגיע למקום ה-38 בלבד במצעד האירופאי. באוסטרליה השיר זכה להצלחה כאשר הגיע למקום ה-12 ונשאר שם במשך שבועיים אך יצא מהמצעד לאחר 11 שבועות. בפינלנד הגיע למקום הראשון ובכך הפך לשיר השני שלה במדינה לעשות זאת ולראשון שלה מאז שנת 1994. באיטליה זכה להצלחה בהתחלה כאשר הגיע למקום ה-11 במדינה אך לאחר שבוע בלבד הוא יצא מהמצעד לגמרי. בוולוניה ופלנדריה הגיע למקום הראשון ולמקום השני (בהתאמה), אם כי לאחר שבוע השיר יצא מ-50 העליונים. בהולנד השיר הגיע למקום הרביעי לאחר שבועיים בלבד אם כי שבוע לאחר שהגיע למקום הזה השיר נפל למקום ה-32. בניו זילנד השיר הגיע למקום ה-12 אך יצא מהמצעד לאחר ארבעה שבועות בלבד. בשווייץ הצליח גם להיכנס לעשרים העליונים כאשר נכנס למקום ה-19 אך יצא מהמצעד לאחר 5 שבועות בלבד. בהממלכה המאוחדת השיר הגיע למקום ה-11 לאחר שבעה שבועות.
הופעות חיות

על מנת לקדם את השיר הופיע איתו בכל בסיבובי הופעות שלה ובהופעות בטלוויזיה. ב-22 בנובמבר 2005 הופיעה עם השיר לראשונה בטקס פרסי ה-AMA. ב-24 בנובמבר הופיעה עם השיר במחצית של משחק הפוטבול של חג ההודיה בין דטרויט ליונס לאטלנטה פלקונס. ב-31 בדצמבר הופיעה עם השיר במסגרת פסטיבל בניו יורק שנערך לכבוד ערב השנה החדשה. ההופעה שודרה גם בטלוויזיה מטעם רשת ABC.
בשנת 2006 ביצעה אותו בסיבוב ההופעות שלה "The Adventures of Mimi" ובהמשך ביצעה אותו גם בשאר סיבובי ההופעות שלה מלבד כמה הופעות בסיבוב ההופעות "Angels Advocate Tour" כאשר טענה כי "שכחה לבצע אותו".
הרכב

"Don't Forget About Us" הוא שיר בעל קצב בינוני, אשר נמשך 3 דקות ו-54 שניות. הוא מושפע ממוזיקת פופ ו-R&B אך מכיל גם השפעות של מוזיקת דאון טמפו מז'אנרים שונים. השיר נכתב על ידי קארי עצמה, ג'רמיין דופרי, בראיין-מייקל קוקס וג'ונטה אוסטין והופק על ידי השלושה הראשונים. כאשר הפקת השיר הושפעה מזו של השיר "We Belong Together". השיר נקבע בזמן משותף והוא בקצב של 72 ביטים לדקה. "Don't Forget About Us" נכתב בסולם סול מינור כאשר קולה של קארי משתרע החל מהתו D3 ועד לתו F6. מבחינה לירית השיר מתאר את העוצמה של אהבה ראשונה ובה קארי פונה לבן זוגה לשעבר בבקשה שלא ישכח ממערכת היחסים שלהם. קארי נמענה מלספק יותר מדי אינפורמציה על התוכן הלירי של השיר על מנת לתת למעריצים לתת לו פרשנות משלהם:
"אני מנסה לא להיות יותר מדי ספציפית כדי שאנשים יוכלו ליישם את המילים בחייהם שלהם כשגדלתי והאזנתי לרדיו והייתי שומעת שיר שמזכיר לי אדם מסוים או סיטואציה או כל דבר אחר, הייתי רוצה להיות מסוגל לחבר אותו לחלוטין לאותו רגע. אז אם שמעתי מישהו מסביר את זה והופך אותו למשהו אחר לגמרי, זה הרס לי את זה. אז אני קצת אוהבת להשאיר את זה פתוח לדמיון של אנשים. זה מעורר משהו שונה, תלוי מי מאזין לו ובאיזו שעה. השיר יכול להעניק לך זיכרון טוב ושמח, או שאתה יכול להיות אומלל, בוכה, מקשיב לו שוב ושוב. בסך הכל, אני חושבת שזה טוב שיש לך מוזיקה שאתה יכול לחיות בה, וזה מה שהרבה אנשים אמרו לי שהשיר הזה היה בשבילם".
מבקרים ציינו כי לטענתם השיר מדבר על הניסיון להרפות מבן זוג לשעבר ולהוקיר את הזיכרונות שלה איתו מכיוון שאהבה שלה אליו עדיין חזקה. בנוסף לטענתם קארי מאשימה את בן זוגה בסיום מערכת היחסים.
וידאו קליפ > רקע

הקליפ צולם בלוס אנג'לס ובוים על ידי פול האנטר אשר גם ביים קליפ נוסף שלה. קארי אמרה כי היא רצתה לעבוד לצד האנטר ושמחה על ההזמנות. בריאיון ל-MTV דיברה בהרחבה על העבודה עם האנטר: "כל כך שמחתי לעבוד איתו שוב מאז הפעם האחרונה כי רציתי לחיות מחדש את הרגע ההוא שצילמנו את הקליפ. אמנם הקליפ הוא סתם קליפ יפה עם רגש אבל זה היה מעולה לעבוד שוב עם פול". קארי אמרה כי הקליפ הוא אחד הקליפים האהובים עליה בשל הנוף המרהיב שלו והאלמנטים של הטבע שנמצאים בו. הקליפ כולל שני צירי זמן שמוצגים במקביל. הראשון הוא בהווה ובו נראית קארי בוכה, והשני הוא בעבר ובו קארי מעלה זיכרונות מהעבר שלה ושל בן זוגה (אותו מגלם הדוגמן כריסטיאן מונזון). בעקבות הקליפ היו שמועות על מערכת יחסים בין קארי לדוגמן המגלם את בן זוגה בו אך קארי הכחישה טענות אלו. קארי הבהירה כי היא הגיעה אליו דרך פרסומת של דולצ'ה וגבאנה וכי הם לא הכירו קודם לכן וגם לא פיתחו מערכת יחסים במהלך צילומי הקליפ. הקליפ מכיל גם מספר רמזים נסתרים אשר ייועדו לפרשנות של המעריצים. הקליפ שודר בבכורה בערוץ MTV ב-1 בנובמבר 2005 ולאחר מכן שודר בערוצי מוזיקה נוספים. קארי אמרה כי מרילין מונרו הייתה אחד מההשפעות ליצירת הקליפ כאשר אחד מהסצנות בו היא חיקוי של סצנה מתוך סרט שמונרו שיחקה בו. בריאיון ל-MTV הרחיבה קארי על הסצנה כאשר אמרה:
"הסצנה הזו הייתה השראה מוחלטת מהסרט "משהו חייב לקרות", הסרט האחרון של מרלין מונרו שמעולם לא הסתיים. עשיתי את ההומאז' הזה כי אף פעם לא ראיתי מישהו עושה משהו שקשור לסרט הזה. כל כך הרבה אנשים חיקו כל כך הרבה רגעים קלאסיים של מרלין אבל אני מעריצה גדולה שלה וחשבתי שזה יהיה ממש נחמד לעשות משהו גם, במיוחד את הסצנה עם הבריכה שהייתה ממש יפה. אף אחד לא יוכל להיות כמו מרלין אך זו בכל זאת מחווה קטנה עבורה".
וידאו קליפ > תקציר

הקליפ מתאר שני צירי זמן במקביל כאשר הראשון הוא בהווה ובו מראים את קארי בוכה על מערכת היחסים שנגמרה ובציר הזמן השני נראים קארי ובן זוגה בעבר כמה שנראה כזיכרונות שקארי מעלה ממערכת היחסים שלהם. הקליפ נפתח בסצנה בה קארי שוכבת על הספה בביתה. לאחר מכן היא קמה מהספה ומתחילה לערער במחשבותיה על מערכת היחסים שהייתה לה. לאחר מכן הסצנה מתחלפת ומראים את קארי ובן זוגה לשעבר משחקים במגרש כדורגל. לאחר מכן הקליפ חוזר להווה ובהווה מראים את קארי יושבת ובוכה. לאחר מכן הוא חוזר לעבר ושוב מראה את הסצנה במגרש הכדורגל. בהווה קארי הולכת לבריכה בביתה ולאחר מכן היא נצמדת לשפת הבריכה שהיא מעלה רגל למעלה, כמחווה לסרט של מונרו. לאחר מכן הוא שוב חוזר לעבר ובה נראים קארי ובן זוגה באותה הבריכה. בסצנות הסיום נראים קארי ובן זוגה יושבים יחד במכונית אך בהווה קארי יושבת באותה מכונית לבד שהיא עטופה במעיל אותו לבש בן זוגה באותה הסצנה.
וידאו קליפ > הצלחה

הקליפ הגיע למקום הראשון במצעד הווידאו קליפים האמריקאי.
רמיקסים

לשיר יצא רמיקס בשם "Mr. Dupri Mix" אותו הפיק דופרי עצמו והוא מכיל את השתתפותם של הראפרים ג'ואלז סנטנה, קרייזי בון ולייזי בון. הרמיקס היה זמין להורדה באייטונס ביחד עם מספר רמיקסים נוספים שנעשו לשיר עם אמנים כמו טוני מורן, רלפי רוסריאו וגם וורן ריג, אשר נעשו בהמשך זמינים גם בחנויות דיגיטליות נוספות. בינואר 2007 הופץ רמיקס נוסף לשיר בשם "Desert Storm Remix" שהופק על ידי די ג'יי קלו בשיתוף הראפרים פביולוס וסטיילס פי אך השיר נכלל באלבומו של די ג'יי קלו עצמו. לשיר יצא קליפ אשר הועלה לדף המייספייס של קלו ובו נראים השלושה מקליטים יחד את השיר.
ביקורות

השיר זכה לביקורות חיוביות מטעם המבקרים אם כי הרבה ציינו לשלילה את הדמיון שלו לשיר "We Belong Together". ביל לאמב מ-About.com נתן לו ציון של 4 מתוך 5 כוכבים אף על פי שציין לשלילה את הדמיון של השיר לשירים אחרים של הזמרת אך החמיא ליכולות הווקאליות של הזמרת, הן בשימוש בקולות הגבוהים והן בשימוש בקולות הנמוכים. בנוסף לאב ציון של לחיוב את העובדה כי השיר היה בוגר יותר משירים אחרים של הזמרת. בהשוואה ל-"We Belong Together" לאמב אמר כי השיר פחות טוב מ-"We Belong Together" אך אמר כי השיר יותר טוב מהשיר "Shake It Off" שיצא גם הוא כסינגל מהאלבום. מייקל פאולטה מבילבורד ציין גם הוא לשלילה את הדמיון של השיר ל-"We Belong Together" כאשר ציין כי הקצב, התוכן הלירי, המנגינה והחותם הקולי של השיר היו דומים זה לזה. הוא אמנם ציין שהשיר בפניי עצמו הוא טוב אך הדמיון שלו ל-"We Belong Together" פגע ביצירתיות שלה. אנדרה מאייר מ-CBS תיאר את השיר כטוב יותר מרוב השירים שהוציאה הזמרת באותה העת. מבקרי הניו יורקר ומיוזיק וויק נתנו ביקורת חיובית לשיר וכינו אותו כ"יפיפה" ו"נעים". טוד מרטנס מלוס אנג'לס טיימס דווקא השווה את השיר לשיר "Bye Bye" של הזמרת משנת 2008 כאשר השווה בין נגינות הפסנתר בין שני השירים. השיר היה מועמד לשני פרסי גראמי בקטגוריות "שיר ה-R&B של השנה" ו"הביצוע הווקאלי הנשי הטוב ביותר בשיר R&B".
מיקומי שיא

|   ‏‏‏  מצעדים ודירוגים (2005–2006)> מדינה |   ‏‏‏  מצעדים ודירוגים (2005–2006)> מצעד |   ‏‏‏  מצעדים ודירוגים (2005–2006)> מיקום שיא |   ‏‏‏  מצעדים ודירוגים (2005–2006)>  |
| --- | --- | --- | --- |
|  אוסטריה | Ö3 אוסטריה טופ 40‏ | 61 |  |
|  אוסטרליה | מצעד הסינגלים האוסטרלי | 12 |  |
|  אירופה | אירופה הוט 100 | 38 |  |
|  איטליה | מצעד הסינגלים האיטלקי | 11 |  |
|  אירלנד | מצעד הסינגלים האירי | 25 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד שירי ה-R&B/היפ-הופ | 1 |  |
|  ארצות הברית | מצעד שירי הדאנס/מיקס שואו איירפליי | 1 |  |
|  גרמניה | GfK – טופ 100 | 41 |  |
|  הולנד | מצעד 40 הסינגלים ההולנדיים | 32 |  |
|  הולנד | מצעד 100 הסינגלים ההולנדיים | 27 |  |
|  הונגריה | Rádiós Top 40 | 6 |  |
|  הממלכה המאוחדת | מצעד הסינגלים הבריטי | 11 |  |
|  הממלכה המאוחדת | מצעד שירי ה-R&B | 2 |  |
|  ולוניה | אולטראטופ 40 | 2 |  |
|  ניו זילנד | המצעד הניו זילנדי הרשמי | 12 |  |
|  סקוטלנד | מצעד הסינגלים הסקוטי | 20 |  |
|  פינלנד | המצעדים הפיניים הרשמיים | 1 |  |
|  פלנדריה | אולטראטופ 50 | 1 |  |
|  שווייץ | המצעד השווייצרי | 19 |  |
|   ‏‏‏  מצעדי סוף שנה (2005)> מדינה |   ‏‏‏  מצעדי סוף שנה (2005)> מצעד |   ‏‏‏  מצעדי סוף שנה (2005)> מיקום שיא |   ‏‏‏  מצעדי סוף שנה (2005)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 241 |  |
|   ‏‏‏  מצעדי סוף שנה (2006)> מדינה |   ‏‏‏  מצעדי סוף שנה (2006)> מצעד |   ‏‏‏  מצעדי סוף שנה (2006)> מיקום שיא |   ‏‏‏  מצעדי סוף שנה (2006)>  |
| --- | --- | --- | --- |
|  אוסטרליה | מצעד הסינגלים האוסטרלי | 89 |  |
|  ארצות הברית | בילבורד הוט 100 | 50 |  |
|  ארצות הברית | מצעד שירי הדאנס קלאב | 3 |  |
|  ארצות הברית | מצעד שירי הפופ | 44 |  |
|  ארצות הברית | מצעד שירי ה-R&B/היפ-הופ | 21 |  |
|  הולנד | מצעד 40 הסינגלים ההולנדיים | 245 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,000,000 |
מושבת תיקון

מושבת תיקון (ברוסית, "Исправительная колония" ובראשי תיבות מקובלים, "ИК") הוא סוג של מתקן כליאה הנפוץ ברוסיה ובכמה ממדינות ברית המועצות לשעבר. מושבות כאלה משלבות מתקן עונשין עם עבודות חובה. מערכת מושבות העונשין מקורה בשנת 1929 בהקמת מחנות העבודה של הגולאג. לאחר 1953, מושבות התיקון בברית המועצות התפתחו כתחליף למערכת מחנות העבודה של סטלין.
ברית המועצות

בשנים האחרונות של ברית המועצות, פעילות מושבות התיקון עוגנה בסעיף 11 לחוק העבודה המתקנת והיו מיועדות לאסירים מבוגרים (16 שנים ומעלה). המושבות סווגו לפי משטר החומרה: מושבות בעלות משטר רגיל, מושבות מחוזקות, מושבות קפדניות ומושבות מיוחדות (колонии общего, усиленного, строгого, особого режимов, колонии-пое). לאסירות סווגו רק מחנות רגילים ומחמירים.
מושבות התיקון היו מוסדות שהוצגו בשנות השישים לאסירים עם התנהגות טובה ששירתו לפחות חצי מתקופת המאסר והיו זכאים לשחרור מוקדם. האסירים חיים ללא שמירה אך תחת תצפית ומותר להם לנוע באופן חופשי יחסית ואף לנהל חיי משפחה.
רוסיה

מבין ארבעת סוגי המתקנים של מערכת הכלא ברוסיה, מושבת תיקון היא הנפוצה ביותר, עם 760 מוסדות כאלה נכון לשנת 2004. בשנת 2012 דיווח שירות בתי הסוהר הפדרלי הרוסי כי 585,000 אסירים מרצים עונשים במושבות התיקון, מספר הגבוה יותר מ-260,000 האסירים שהוחזקו במתקני מאסר סגורים.
משטרי מושבות התיקון מסווגים כחמורים / מיוחדים מאוד, קפדניים, רגילים ופתוחים, תלוי בחומרת העונש שהוטלה על אסיר. כאשר אינם במנותק, אסירים נדרשים להשתתף בעבודות שונות, באזורי הייצור של המושבות, בהם האסירים מרוויחים שכר שמשולם למושבה לצורך אחזקתה.
המושבה מאורגנת באופן כזה שהנהלת הכלא ממנה אחראי לתפקיד שמירת הסדר וקשר עם הנהלת הכלא. הממונה נתמך על ידי ועדי אסירים שונים האחראים על בריאות ובטיחות, ניקיון, חסכון באנרגיה וכן ייעוץ פסיכולוגי לאסירים. לאסירות מאורגנת פעילות תרבותיות וחברתית, כולל תחרויות יופי שנתיות (המכונות בשמות כמו "מיס המושבה" ו"מיס האישיות").
ארגוני זכויות אדם מתחו ביקורת על תנאי זכויות האדם הירודים במושבות הכלא הרוסיות. אסירים רבים אינם רואים את משפחותיהם במשך עשרות שנים.
ראו גם

מושבת עונשין
הערות שוליים

↑  Encyclopedia of Soviet Law (1985) ISBN 90-247-3075-9, section "Penitentiary Institutions"
↑  
Utechin, S. V. (1961). "Corrective Labour Colonies". A Concise Encyclopaedia of Russia. Part 146 of Dutton paperback. E.P. Dutton & Company. p. 136. נבדק ב-2015-07-20. Corrective Labour Colonies, one of the main types of detention place since 1929.
↑  
11 июля 1929 г.: постановление Совета народных комиссаров СССР «Об использовании труда уголовно-заключенных» [Act of the Soviet of Peoples' Commissars of the USSR "Concerning the use of the labor of criminal prisoners", 11 July 1929]
↑  Encyclopedia of Soviet Law (1985) ISBN 90-247-3075-9ISBN 90-247-3075-9, section "Penitentiary Institutions"
1 2  Olga Kapustina, Everyday life in a Russian penal colony, Deutsche Welle (October 2, 2013).
1 2  Pallot, Judith (23 באוקטובר 2012). "How will the Pussy Riot band members fare in Russia's 'harshest prisons'?". The Guardian. {{cite news}}:  (עזרה)
↑  מקס לוריא וגיא מולדבסקי, "המטרה - לתת לאסיר תחושה של חיית אדם": הצצה לבתי הכלא ברוסיה, באתר ynet, 14 באוקטובר 2019
↑  "BBC Four - Storyville, Russia's Toughest Prison: The Condemned". BBC.
מאיר שפייזר

| --- | --- |

 לידה:  4 בספטמבר 1948 רומניה רומניה 
 פטירה:  8 ביולי 2024 (בגיל 75) ישראל 
 מוקד פעילות:  ישראל ישראל
 תקופת הפעילות:  1957–2024 (כ־67 שנים) 
 סוגה:  רוק, פופ רוק 
 שפה מועדפת:  עברית, אנגלית, רומנית 
 כלי נגינה:  סקסופון 
 
מאיר שפייזר (4 בספטמבר 1948 – 8 ביולי 2024) היה סקסופוניסט ומוזיקאי ישראלי. הוא היה חבר להקת "גזוז" וניגן באלבומים של אמנים בולטים כמו אריק איינשטיין, חוה אלברשטיין ויהורם גאון.